stanford-oval/wikipedia huggingface dataset:
דיולה אלפארי

| --- | --- |

הנצחתו על בול של גרמניה המזרחית
 לידה:  19 בינואר 1882 דונפלדוואר, הונגריה 
 פטירה:  17 ביולי 1944 (בגיל 62) זקסנהאוזן, הרפובליקה הפדרלית של גרמניה 
 מדינה:  הונגריה 
 תפקיד:  קומיסר העם (10 ביולי 1919–31 באוגוסט 1919) 
 מפלגה:  המפלגה הסוציאל-דמוקרטית ההונגרית, המפלגה הקומוניסטית של הונגריה 
 
דיולה אלפארי (במקור משה אדלר, בהונגרית: Alpári Gyula, בגרמנית: Julius Alpári; דונפלדוואר, 18 בינואר 1882 – זקסנהאוזן, 17 ביולי 1944) היה עיתונאי, סוציאל-דמוקרטי יהודי-הונגרי ואחר כך קומוניסט, סגן קומיסר העם לענייני חוץ (סגן שר החוץ) של הרפובליקה הסובייטית ההונגרית, והעורך ראשי בשפה הגרמנית של עיתון הוועד הפועל של הקומינטרן, העיתון הבינלאומי בשם Inprekorr (Internationale Presse-Korrespondenz). המערכת הראשית של העיתון פעלה בברלין, לעיתים קרובות העיתון הופיע בשמונה שפת בין השנים 1921–1939.
ביוגרפיה > פועל צעיר סוציאל-דמוקרטי

אלפארי בא לראשונה בקשר עם תנועת הפועלים כסטודנט בברטיסלאבה. משנת 1902 עבד כעיתונאי של נפסבה, בשנת 1903 עבד במזכירות המפלגה הסוציאל-דמוקרטית ההונגרית (MSZDP), ולאחר מכן כחייל בצבא דיווח לנפסבה על המצב השורר בצבא. משנת 1906 היה אחד הפעילים המובילים בתנועת "הפועל הצעיר" ומשנת 1907 היה עורך כתב העת באותו השם. הוא לקח חלק בארגון ובעבודת המפגש הארצי הראשון של הפועל הצעיר שהתקיים ב-31 במרץ 1907. אלפארי השתתף בקונגרס המייסד של ארגון הפועלים הצעירים הסוציאליסטים ולאחר מכן קיבל עבודה בעיתונים הסוציאל-דמוקרטיים בגרמניה. בשובו להונגריה עבד כעוזר ספרן בבודפשט בבית העם של רובע 6, בתנועת הפועל הצעיר ובאיגודי פועלי הבניין והתחבורה. הוא ארגן סיעת אופוזיציה שמאלית מול הנהגת המפלגה. מסיבה זו, נפתחה נגדו חקירת משמעתית מפלגתית, ובמרץ 1910 גורש מה-MSZDP על ידי קונגרס המפלגה. אלפארי פנה לקונגרס הבינלאומי בקופנהגן וביקר שם את הנהגת המפלגה בתזכיר. הוועדה לבדיקת המנדט של הנציגים הקונגרס לא הכירה במנדט שלו להשתתף, למרות מחאותיהם של ולדימיר איליץ' לנין, רוזה לוקסמבורג וקלרה צטקין.
ביוגרפיה > קומוניסט

באביב 1911 יזם אלפארי הקמת מפלגת עובדים חדשה. הוא הקים ועדת הכנה והשיק את העיתון בשם ה"סוציאל-דמוקרט". מטרותיו היו קרובות לתוכנית 1903 של ה-MSZDP, אך הוא סירב לשתף פעולה עם המפלגות הבורגניות ותמך בהפרדה בין המפלגה לבין האיגודים המקצועיים. הוא לא הצליח להשיג השפעה רבת היקף בתנועה הסוציאל-דמוקרטית באותה עת. בין השנים 1911–1913 היה הכתב בהונגריה של העיתונים הסוציאל-דמוקרטים הגרמנים. בשנת 1916 קיבל על עצמו עבודת עיתונאי בעיתון היומי האזרחי Neues Politisches Volksblatt כשהופיע בהונגריה. במאמריו תקף בחריפות את הממשלה ותמך בשאיפות השלום המתוארות בוועידת צימרוולד (המפגש הבינלאומי הראשון של קבוצות אנטי מלחמתיות שהתכנס בכפר השווייצרי צימרוולד, בהשתתפות 38 נציגים מ-11 מדינות: רוסיה, פולין, איטליה, שווייץ, בולגריה, רומניה, גרמניה, צרפת, הולנד, שוודיה, נורווגיה). בשנת 1917 הפך לחסיד המהפכה הבולשביקית. בתחילת 1919 הצטרף למפלגת הקומוניסטים של הונגריה, שהוקמה מספר שבועות לפני כן. לאחר מעצרו בפברואר 1919, היה בקשר קבוע עם בלה קון שהיה כלוא כאחד הפעילים המובילים בארגון הקומוניסטי ההונגרי. בתקופת הרפובליקה הסובייטית ההונגרית היה ראש מנהלת העיתונות, חבר מערכת "העיתון האדום", חבר במועצת העובדים והצבא המחוזי ומה-24 ביוני סגן קומיסר העם לענייני חוץ (סגן שר החוץ). לאחר נפילת הרפובליקה הסובייטית היגר לצ'כוסלובקיה, שם השתתף בהקמת המפלגה הקומוניסטית המקומית.
ביוגרפיה > העורך הראשי של Inprekorr

בשנת 1921, על פי הצעתו של לנין, הקומינטרן השלישי הזמין אותו לעריכה ולארגון של העיתון Inprekorr (Internationale Presse-Korrespondenz) בברלין. מכאן ואילך, הוא ערך את דף המידע הבינלאומי של הקומינטרן בשפה הגרמנית תחילה עבור גרמניה, אוסטריה, שווייץ ולאחר מכן עבור צרפת במשך 20 שנה. בשנת 1924 השתתף בקונגרס החמישי של הקומינטרן ולאחר מכן הצטרף לוועדה המארגנת של ה-KMP. הוא נבחר כחבר בוועד המרכזי על ידי הקונגרס הראשון של ה-KMP. בוועד המרכזי מתח ביקורת על העמדה האולטרה-שמאלית של הנהגת המפלגה, ודחה את רעיון "הדיקטטורה של הפרולטריון החדשה כיעד ישיר". בשל ניגודים עקרוניים ובשל עבודת העריכה שלו, הוא פרש מהוועד המרכזי של ה-KMP בתחילת 1929.
אלפארי נסע לארצות הברית בשנת 1927 להוביל את המאמצים הקומוניסטים לסקר את משפט סאקו וונצטי.
משנת 1935, בפריז, ערך את יורשו של ה-Inprekorr, את ה-Rundschau. בשנות השלושים כתב מספר מחקרים בנושאי המרקסיזם-לניניזם. הוא פעל במפלגה הקומוניסטית של צרפת משנת 1939. בקיץ 1940 נעצר על ידי הגסטפו (אחרי כיבוש צרפת על ידי גרמניה הנאצית ביוני 1940). הוא נכלא ולאחר מכן נלקח למחנה הריכוז זקסנהאוזן. שם סירב לנאצים לכתוב את זכרונותיו מהקונגרסים של הקומינטרן ולכן הוא נורה למוות.
עבודותיו

כתבים נבחרים (עורכת: מגדה אראנושי) בודפשט, 1960
לקריאה נוספת

Komját Irén: A kommunista mozgalom világlapja. Az Inprekorr története. Budapest, Kossuth Könyvkiadó 1977. 207 (אירן קומיאן: העיתון העולמי של התנועה הקומוניסטית. תולדות ה- Inprekorr) ISBN 9630908840
Fritz Runge: Emlékezés Alpári Gyulára. Párttörténeti Közlemények, VI. évf. 3. sz. 1960. aug. 168–178. old. (פריץ רונגה: לזכור את דיולה אלפארי )Párttörténeti Közlemények, VI. évf. 3. sz. 1960. aug. 168–178. old. ISBN 9630908840
[Államrendészeti zsebkönyv.] Bp., M. Kir. Belügyminisztérium, [1944]. 2 db. 1020, 140 o.
R. Gilicz Márta: Ifjúságunk példaképei. Válogatott bibliográfia a magyar munkásmozgalom nagy harcosairól. Bp., Fővárosi Szabó Ervin Könyvtár, 1965.
Gulyás Pál: Magyar írók élete és munkái. Bp., Magyar Könyvtárosok és Levéltárosok Egyesülete, 1939-2002. 7. kötettől sajtó alá rend. Viczián János.
Horák Magda: A magyar értelmiség veszteségei az 1940-es években. [Bp.], Szerző, [1996].
Magyar életrajzi lexikon I-II. Főszerk. Kenyeres Ágnes. Bp., Akadémiai Kiadó, 1967-1969.
A magyar antifasiszta ellenállás és partizánmozgalom. Főszerk. Liptai Ervin. Bp., Kossuth, 1987.
Nagy Csaba: A magyar emigráns irodalom lexikona. [Részben 2. jav. és bőv. kiad. + Álnévlexikon] Bp., Argumentum Kiadó-Petőfi Irodalmi Múzeum és Kortárs Irodalmi Központ, 2000.
Munkásmozgalomtörténeti lexikon. Szerk. vezetője Vass Henrik. Bp., Kossuth Könyvkiadó, 1972.
Magyar Nagylexikon. Főszerk. Élesztős László (1-5. k.), Berényi Gábor (6. k.), Bárány Lászlóné (8-). Bp., Akadémiai Kiadó, 1993-.
Malý Slovenský Biografický Slovník. Hlavný redaktor Vladimír Mináč. Martin, Matica slovenská, 1982.
Magyar zsidó lexikon. Szerk. Ujvári Péter. Bp., Zsidó Lexikon, 1929.
Révai Új Lexikona. Főszerk. Kollega Tarsoly István. Szekszárd, Babits, 1996-.
Új magyar életrajzi lexikon. Főszerk. Markó László. Bp., Magyar Könyvklub. I. köt.
Új magyar irodalmi lexikon. Főszerk. Péter László. Bp., Akadémiai Kiadó, 1994.
הערות שוליים

↑  Alpári Gyula. Petőfi Irodalmi Múzeum (Hozzáférés: 2015. október 9.)
↑  Munkásmozgalom-történeti Lexikon. Kossuth Könyvkiadó 1976. 28. old.
| --- | --- |
בקרת זהויות :  GND: 126419957  ISNI: 0000 0000 7913 8264  SUDOC: 16616111X  VIAF: 121363568   WorldCat (עם VIAF): 121363568
דיולה בירו

דיולה בירו (בהונגרית: Bíró Gyula; בודפשט, 10 במאי 1890 – מקסיקו סיטי, 23 בינואר 1961) היה כדורגלן יהודי-הונגרי בעמדת קשר, שחקן נבחרת הונגריה בכדורגל (36 משחקים), מאמן. ברח לפני מלחמת העולם השנייה למקסיקו.
קורות חיים > בקבוצת המועדון

בשנת 1902 הופיע לראשונה בקבוצת הנערים (הקבוצה השלישית) של מ.ט.ק. בודפשט כשוער. כבר בשנת 1904 היה בקבוצת הנוער (הקבוצה השנייה) כשחקן שדה. הוא הצטרף לקבוצה הראשונה בגיל 15 בשנת 1905, תחילה כקשר שהוצב מאוחר מאוחר יותר כחלוץ. הוא פרש בגיל 26. בירו כבש 17 שערים ב-135 משחקים. שלוש פעמים זכה עם הקבוצה באליפות ושלוש פעמים בגביע.
לפי אנדרו הנדלר בספרו "מהגטו למשחקים", בירו היה בעל כמות אינסופית של אנרגיה ובעל טכניקה מבריקה. חולשתו היחידה הייתה חוסר המהירותו, אבל הוא היה מוסר כדורים מצטיין וסגנונו כקשר הקדים את זמנו. הוא היה מסוגל לשחק על כל המגרש גם בהתקפה וגם בהגנה.
קורות חיים > שחקן בנבחרת הונגריה

ב-1906, בגיל 16, שיחק לראשונה בנבחרת הלאומית. באולימפיאדת סטוקהולם (1912) סיים עם נבחרת הכדורגל במקום החמישי. הוא כבש 3 שערים ב-36 משחקים.
קורות חיים > מאמן

ב-1921 היה מאמנה של האנאו (Hanau) הגרמנית.
הוא הפך למאמן של מ.ט.וו מינכן (MTV München) לאחר מכו ועזב בקיץ 1922.
בשנים 1922 עד 1923 אימן וניהל את קבוצת הכדורגל של מכבי קרקוב.
בתחילת 1924 היה מאמן 33 FC במשך חודשיים.
לאחר מכן הפך למאמן הנבחרת האולימפית של פולין לקראת אולימפיאדת פריז (1924).
לאחר האולימפיאדה אימן וניהל את קבוצת ורטה פוזנן (Warta Poznań).
באביב 1926 חתם חוזה עם קבוצת העיר זארבריקן (Saarbrücken).
ב-1929 היה מאמן של קבוצת העיר במברג.
מ-1929 עד 1930 עבד עבור ה-VfB קניגסברג
לאחר מכן אימן את פניקס באיה מארה ובשל המלחמה המתקרבת ויהדותו היגר למקסיקו ב-1937
שם הוא הפך למאמן C.D. Marte מועדון כדורגל דאז
לימים מאמן פדרלי, כלומר של נבחרת מקסיקו.
הישגים ותארים

אליפות הונגריה (3): עונות 1907/1908, 1913/1914, 1916/1917
גביע הונגריה (3): עונות 1909/1910, 1910/1911, 1911/1912
לקריאה נוספת

Antal Zoltán, Hoffer József: Alberttől Zsákig. Budapest: Sportkiadó. 1968. ISBN 0439001507018 (זולטאן אנטל, יוז'ף הופר: מאלברט עד ז'אק)
Rejtő László – Lukács László – Szepesi György: Felejthetetlen 90 percek. Budapest: Sportkiadó. 1977. ISBN 963-253-501-4 (90 דקות בלתי נשכחות)
Jews In Sports
דינר ירדני

| --- | --- |

 משתמשים:  רשמיים  ירדן ירדן  לא רשמיים  הרשות הפלסטינית הרשות הפלסטינית
 ISO 4217:  JOD
 לשון רבים:  דינרים
 יחידות משנה
 1/100:  קירש או פיאסטר
 מטבעות ושטרות
 שטרות בשימוש:  1, 5, 10, 20, 50 דינרים
 בנק מרכזי
 בנק מרכזי:  הבנק המרכזי של ירדן
 http://www.cbj.gov.jo/
 → לירה ארץ ישראלית 
דינר ירדני (בערבית: دينار أردني) הוא המטבע הרשמי של ממלכת ירדן מאז 1950. בתקן ISO 4217 סימנו הוא JOD.
בתקופת המנדט הבריטי מאז 1927, השתמשו בירדן בלירה ארץ-ישראלית.
הדינר הירדני מחולק ל-100 יחידות קירש, שמכונה גם פיאסטר, או ל-1,000 יחידות פולוס. הדינר צמוד לדולר האמריקאי.
הבנק המרכזי של ירדן החל לפעול בשנת 1964 והיה למנפיק היחיד של הכסף הירדני. גוף זה החליף את מועצת המטבע של ירדן.
ברשות הפלסטינית, דינר ירדני משמש לצד השקל החדש.
בשנת 1949 הונפקו שטרות על ידי מועצת המטבע הירדן בערכים של 1⁄2, 1, 5, 10 ו-50 דינר. הם נשאו את השם הרשמי של המדינה, "הממלכה ההאשמית של הירדן". שטרות 20 דינר הוכנסו ב-1977, ואחריהם 50 דינר ב-1999. שטרות של 1⁄2 דינר הוחלפו במטבעות ב-1999.
ב-1992 שינו בירדן את מחזור המטבעות, והוסיפו כיתוב באנגלית, בנוסף לכיתוב הקיים בערבית.
לפי פרסום העיתון הכלכלי פורבס ב-1 באוגוסט 2023, הדינר הירדני הוא המטבע הרביעי בחוזקו בעולם.
מטבעות > סדרה ו'

1 קירש
5 קירש
10 קירש
¼ דינר
½ דינר
מטבעות > מטבעות בהווה

על פני כל המטבעות מופיעה דמותו של המלך עבדאללה השני.
| ערך | קוטר (מ"מ) | משקל (גרם) | הרכב | קצה | שנת הטבעה ראשונה | התייחסות נפוצה |
| --- | --- | --- | --- | --- | --- | --- |
| 1 קירש | 25 | 5.5 | פלדה מצופה נחושת | Plain | 2000 |  |
| 5 פיאסטר (קירש) | 26 | 5 | פלדה מצופה ניקל | Milled | 2000 | 50 פילאס – שילין |
| 10 פיאסטר (קירש) | 28 | 8 | פלדה מצופה ניקל | Milled | 2000 | 100 פילאס – בריזה |
| 1⁄4 דינר | 26.5 מחומש | 7.4 | נחושת | Plain | 2004 | 250 פילאס, 25 פיאסטר – רובע (רבע בערבית) |
| 1⁄2 דינר | 29 מחומש | 9.6 | טבעת – אלומיניום נחושת מרכז: סגסוגת קופרניקל | Plain | 2000 | 500 פילאס, 50 פיאסטר – נוספ (חצי בערבית) |
שטרות > סדרה 2002

| הסדרה הרביעית של שטרות כסף ירדנים> פנים | הסדרה הרביעית של שטרות כסף ירדנים> אחור | הסדרה הרביעית של שטרות כסף ירדנים> ערך נקוב | הסדרה הרביעית של שטרות כסף ירדנים> ממדים במ"מ | הסדרה הרביעית של שטרות כסף ירדנים> צבע | הסדרה הרביעית של שטרות כסף ירדנים> פנים | הסדרה הרביעית של שטרות כסף ירדנים> אחור | הסדרה הרביעית של שטרות כסף ירדנים> תאריך הדפסה | הסדרה הרביעית של שטרות כסף ירדנים> תחילת הפצה | הסדרה הרביעית של שטרות כסף ירדנים>  |
| --- | --- | --- | --- | --- | --- | --- | --- | --- | --- |
|  |  | 1 דינר | 133 × 74 | ירוק-לימון | חוסיין בן עלי | המרד הערבי | 2002  1423 להג'רה | 30 במרץ 2003 |  |
|  |  | 5 דינרים | 137 × 74 | חום חימר | עבדאללה הראשון, מלך ירדן | ארמון מעאן | 2002  1423 להג'רה | 22 בדצמבר 2002 |  |
|  |  | 10 דינרים | 141 × 74 | כחול | טלאל, מלך ירדן | בנין הפרלמנט הירדני הראשון | 2002  1423 להג'רה | 22 בדצמבר 2002 |  |
|  |  | 20 דינרים | 145 × 74 | תכלת | חוסיין, מלך ירדן | כיפת הסלע | 2002  1423 להג'רה | 2 בפברואר 2003 |  |
|  |  | 50 דינרים | 149 × 74 | ורוד וחום | עבדאללה השני, מלך ירדן | ארמון המלך בעמאן | 2002  1423 להג'רה | 2 בפברואר 2003 |  |
שטרות > שטרי כסף – הסדרה החמישית (2022–2023)

| הסדרה החמישית שהונפקה על ידי הבנק המרכזי הירדני> ערך נקוב | הסדרה החמישית שהונפקה על ידי הבנק המרכזי הירדני> ממדים במ"מ | הסדרה החמישית שהונפקה על ידי הבנק המרכזי הירדני> צבע עיקרי | הסדרה החמישית שהונפקה על ידי הבנק המרכזי הירדני> פני השטר | הסדרה החמישית שהונפקה על ידי הבנק המרכזי הירדני> גב השטר | הסדרה החמישית שהונפקה על ידי הבנק המרכזי הירדני> פני השטר | הסדרה החמישית שהונפקה על ידי הבנק המרכזי הירדני> גב השטר | הסדרה החמישית שהונפקה על ידי הבנק המרכזי הירדני> תאריך הנפקה | הסדרה החמישית שהונפקה על ידי הבנק המרכזי הירדני> סימני מים |
| --- | --- | --- | --- | --- | --- | --- | --- | --- |
| 1 דינר | 133 × 74 | ירוק-לימון | 1 דינר - חזית (2022) | 1 דינר - גב(2022) | חוסיין בן עלי / צמח קוציץ סורי | ציפור חוח הורד של פטרה ורם | 26 בדצמבר 2022 | שריף חוסיין בן עלי |
| 5 דינרים | 137 × 74 | חום חימר | 5 דינר - חזית (2022) | 5 דינר - גב (2022) | עבדאללה הראשון, מלך ירדן / פטרה | בית האוצר בפטרה | - | עבדאללה ה1 בן חוסיין |
| 10 דינרים | 141 × 74 | כחול | 10 דינר - חזית (2022) | 10 דינר - גב(2022) | טלאל, מלך ירדן / קסר עמרה | אמפיתיאטרון רומאי | - | טלאל בן עבדאללה |
| 20 דינרים | 145 × 74 | ירוק -זית | 20 דינר - חזית (2022) | 20 דינר -גב (2022) | חוסיין, מלך ירדן / מסגד המלך חוסיין | ואדי מוג'יב (נחל ארנון המקראי) | 21 במרץ 2023 | חוסיין בן טלאל |
| 50 דינרים | 149 × 74 | סגול וחום | 50 דינר - חזית (2022) | 50 דינר -גב(2022) | עבדאללה השני, מלך ירדן / ירושלים | ואדי רם | 5 בפברואר 2023 | עבדאללה השני בן חוסיין |
שערי חליפין > קיבוע שער החליפין

מאז 23 באוקטובר 1995, הדינר הוצמד רשמית לזכויות המשיכה המיוחדות (SDRs) של קרן המטבע הבינלאומית, בעוד שבפועל הוא נקבע על 1 דולר אמריקאי = 0.709 דינר, רוב הזמן, הם בערך 1 דינר = 1.41044 דולר. הבנק המרכזי קונה דולר אמריקאי ב-0.708 דינר לדולר, ומוכר דולר אמריקאי ב-0.710 דינר לדולר.
דוגמאות לשערי חליפין של הדינר הירדני לעומת הדולר האמריקאי
| שנה | = דולר ארצות הברית |
| --- | --- |
1980: 0.29 דינר ירדני
1985: 0.39 דינר ירדני
1990: 0.66 דינר ירדני
1995: 0.70 דינר ירדני
2020: 0.71 דינר ירדני
הדינר הירדני הוא המטבע הנמצא במקום הרביעי בערכו בעולם. שוויו כ-4.57 שקלים.
שערי חליפין

| שער חליפין נוכחי עבור JOD |
| --- | --- |
באתר Google Finance:: AUD CAD CHF EUR GBP HKD ILS JPY USD
באתר Yahoo! Finance:: AUD CAD CHF EUR GBP HKD ILS JPY USD
באתר XE.com:: AUD CAD CHF EUR GBP HKD ILS JPY USD
באתר OANDA.com:: AUD CAD CHF EUR GBP HKD ILS JPY USD
מדינות נוספות המשתמשות במטבע הדינר

| מדינה |  | שם המטבע | קוד ISO 4217 |
| --- | --- | --- | --- |
| אלג'יריה | אלג'יריה | דינר אלג'ירי | DZD |
| בחריין | בחריין | דינר בחריני | BHD |
| כווית | כווית | דינר כוויתי | KWD |
| לוב | לוב | דינר לובי | LYD |
| מקדוניה הצפונית | מקדוניה הצפונית | דינר מקדוני | MKN ‏(1992–1993) MKD (מ-1993) |
| סרביה | סרביה | דינר סרבי | RSD |
| תוניסיה | תוניסיה | דינר תוניסאי | TND |
| עיראק | עיראק | דינר עיראקי | IQD |
ראו גם

המטבע הצבאי (ישראל)
הערות שוליים

↑  Editorial Style Guide 2020, World Bank Group, appendix D pp.134–139
↑  פורבס / רשימת המטבעות החזקים בעולם
↑  CBJ -, web.archive.org, ‏1 באוקטובר 2015
דניס ג'ון לייסטר

דניס ג'ון לייסטר (באנגלית:  Dennis John Leister ;‏ 1922–1990) היה אזרח בריטי שהצטרף לחיל הבריטי החופשי, יחידה של בריטים שהתנדבו להילחם לצד הנאצים בעת מלחמת העולם השנייה.
ביוגרפיה

דניס ג'ון לייסטר נולד בלונדון בשנת 1922 כבנו של בנקאי ממוצא גרמני. מגיל שמונה גדל בבית סבו וסבתו שהיו דוברי גרמנית ולכן שלט בשפה זו. עם פרוץ מלחמת העולם השנייה הוא הצטרף לארגון הפציפיסטי הבריטי "איגוד המחויבות לשלום" (Peace Pledge Union‏) אשר היה למעשה זרוע של איגוד הפשיסטים הבריטי, התנגד למלחמה והטיף לנהל משא ומתן לשלום עם גרמניה הנאצית. לייסטר עבר לאי ג'רזי שבאיי התעלה, ככל הנראה במטרה להימנע מגיוס לצבא. באי פגש לייסטר את אריק פלזנטס, אף הוא איש האיגוד.
ב-15 ביוני 1940, שבעה עשר יום לפני כניעת צרפת, החליטה הממשלה הבריטית שאיי התעלה הם חסרי חשיבות אסטרטגית ולא ניתן להגן עליהם, והם נכבשו ללא קרב על ידי הגרמנים והאי גרז'י נפל בידיהם ב-1 ביולי 1940. היה זה השטח היחידי מהשטחים שתחת שלטון בריטניה שנכבש על ידי גרמניה.
בעת הכיבוש שהה לייסטר באי ויחד עם חברו פלזנטס עסק גם בביזה של בתים נטושים באי. הם נתפסו, נשלח למחנה מעצר בצרפת ולבסוף נשלחו שניהם לגרמניה.
בגרמניה הצטרפו לייסטר ופלזנטס ולייסטר בשנת 1944 לחיל הבריטי החופשי, יחידה של בריטים שהתנדבו להילחם לצד הנאצים. בפברואר 1945, לקראת סיום המלחמה, הוצב לייסטר לאחת מיחידות החיל, בה פגש בחורה בריטית שהייתה בזמנה חברתו לספסל הלימודים ועתה שירתה ביחידה כפקידה. הם התחתנו באפריל אותה שנה ולייסטר נשלח לחזית איטליה. הוא הגיע לעיר מילאנו וממנה נמלט עקב התקפת הפרטיזנים האיטלקים לגבעות ונשבה על ידי האמריקאים.
בדצמבר 1945 הועמד לייסטר לדין בפני בית משפט בלונדון, ביחד עם ארבעה חברים נוספים בחיל הבריטי החופשי, באשמת סיוע לאויב. הנאשם העיקרי במשפט היה ג'ון אמרי, בוגד בריטי ששירת בשירות התעמולה של גרמניה הנאצית בעת המלחמה, שנדון למוות והוצא להורג. לייסטר עצמו הורשע ונדון ב 20 בפברואר 1946 לשלוש שנות מאסר. לא נודע על מעשיו לאחר מכן, ידוע רק כי נפטר בשנת 1990.
הערות שוליים

↑  ראו כאן
דיניקטיס

| דיניקטיס |
| --- | --- |
 
תקופה
סוף אאוקן-תחילת מיוקן 37.2–20.4 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: נימרווידיים
סוג:: דיניקטיס
שם מדעי
 Dinictis ‏ליידי, 1854

דיניקטיס (שם מדעי: Dinictis; מילולית: "דלק נוראי") הוא סוג של טורף נכחד ממשפחת הנימרווידיים הנכחדת שחי באמריקה הצפונית של סוף האאוקן עד לתחילת המיוקן. בצורתו הוא הזכיר חתול שן-חרבי אך למעשה לא היה חתול כלל אלא רק קרוב לחתולים. סוג זה כלל מין אחד - Dinictis felina.
מאובני היצור נמצאו בחפירות בססקצ'ואן שבקנדה ובקולורדו, מונטנה, נברסקה, דקוטה הדרומית, דקוטה הצפונית, וויומינג ואורגון. המאובנים הקדומים ביותר שלו התגלו ב-1854.
תיאור

הדיניקטיס היה טורף בינוני באורך 1.1 מטרים וגובה 60 סנטימטרים. משקלו דמה לגודל של שונר או נמר קטן והגיע ל-12–50 ק"ג והוא היה קטן יחסית למינים אחרים במשפחה כמו ההופלופונאוס, דמוי הנמר. ייתכן שהוא היה מטפס על עצים וחי בדומה לאוצלוט המודרני בערבות ויערות אמריקה הקדומה. הוא היה בעל ניבים ארוכים מאוד איתם היה מסוגל להרוג טרף הגדול ממנו בהרבה, כמו מיני פרסתנים קדומים. מבנה התנועה שלו היה שונה ממבנה תנועה של חתולים בכך שכפות הרגליים היו קטנות יותר, חסרי טפרים נשלפים ועצמות הרגל היו חלשות יותר.
ציור מ-1904 של דיניקטיס רודף אחרי פרוטוצראס
דושאן בולוט

דושאן דומוביץ' בולוט (בסרבית: Душан Домовић Булyт; נולד ב-23 באוקטובר 1985) הוא כדורסלן סרבי מקצוען לשעבר המדורג במקום הראשון בעולם בדירוג 3x3 אישי לגברים של פיב"א. הוא משחק בקבוצת אליינס (חייזרים) מליגת ה-BIG3 ובנבחרת סרביה. הוא נחשב לשחקן הכדורסל 3x3 הגדול בכל הזמנים.
ראשית חייו

בולוט נולד וגדל בנובי סאד, סרביה. העניין שלו בכדורסל החל בגיל תשע. עד מהרה החל לשחק במגרשים סביב שכונתו. אז, כדורסל 3x3 היה בעצם הדרך היחידה שבה הספורט התנהל ברחובות העיר.
קריירת 3x3

בולוט החל לשחק בסבב העולמי בכדורסל 3x3 באוגוסט 2012, בקבוצת נובי סאד הסרבית.
קריירת 3x3 > קריירת BIG3

ב-3 במאי 2019, בולוט נבחר בבחירה ה-24 על ידי בול הוגס בדראפט ה-BIG3 של 2019. ב-21 ביוני 2019, הוכרז שבולוט נאלץ לפרוש ממשחק ב-BIG3 לאחר שלכאורה אוים על ידי פיב"א שלא יוכל לשחק באולימפיאדה אם לא יעזוב את הליגה.
ב-15 ביוני 2021, בולוט נבחר בבחירה השלישית על ידי קבוצת פאוור בדראפט 2021.
כיום הוא משחק בקבוצת אליינס (אנ').
קריירת 3x3 > קריירה בנבחרת הלאומית

בולוט מייצג את סרביה בכדורסל 3x3, במסגרת נבחרת סרביה. הוא זכה בשתי מדליות זהב באליפות העולם, ב-2012 ביוון וב-2016 בסין, ובמדליית כסף ב-2014 ברוסיה. בגביע העולם 2017 הוא זכה במדליית הזהב השלישית שלו עבור סרביה ונבחר לנבחרת הטורניר.
קריירת כדורסל

בולוט שיחק כדורסל 5 על 5 בקבוצות עיר הולדתו מרידיאנה ו-וויבודינה מליגת המשנה הסרבית. הוא שיחק גם בקוז'וב גבגליה בליגת העל המקדונית.
הערות שוליים

↑  "Individual World Rankings". fiba3x3.com.
↑  Beaton, Andrew (24 ביולי 2021). "Americans Own 5-on-5 Basketball. Serbia's 'Mr. Bullutproof' Owns 3-on-3". The Wall Street Journal. {{cite news}}:  (עזרה)
↑  Keh, Andrew (24 ביולי 2021). "3x3 Basketball Is a New Sport, but It Already Has a GOAT". The New York Times. {{cite news}}:  (עזרה)
↑  "Dušan Domović Bulut: Crafted on the streets of Novi Sad". Olympics.com. 24 ביולי 2021. {{cite web}}:  (עזרה)
↑  "Dušan Domović Bulut". Red Bull.
↑  "2019 BIG3 draft results: Former NBA No. 1 overall pick Greg Oden, Rockets draftee Royce White among top selections". cbssports.com. נבדק ב-2 במאי 2019. {{cite web}}:  (עזרה)
↑  "Ice Cube Furious After 'Serbian Michael Jordan' Forced Out of BIG3". TMZ.
↑  Zucker, Joseph. "BIG3 SuperDraft 2021 Results: Full Team Rosters for Basketball League". Bleacher Report.
↑  "Dušan Bulut BIG3". big3.com. 1 באוגוסט 2021. {{cite web}}:  (עזרה)
↑  "Serbia - 2016 FIBA 3x3 World Championships 2016". www.fiba.basketball.
↑  "MVP Majstorovic headlines men's Team of the Tournament at FIBA 3x3 World Cup 2017". www.fiba.basketball. FIBA. 21 ביוני 2017. {{cite web}}:  (עזרה)
דונלד ג'יימס קראם

| --- | --- |

 לידה:  22 באפריל 1919 צ'סטר, ארצות הברית 
 פטירה:  17 ביוני 2001 (בגיל 82) פאלם דזרט, ארצות הברית 
 ענף מדעי:  כימיה 
 מקום מגורים:  קליפורניה 
 מקום לימודים:  אוניברסיטת הרווארד (1947)  רולינס קולג'  אוניברסיטת נברסקה-לינקולן 
 מנחה לדוקטורט:  לואיס פיזר 
 מוסדות:  אוניברסיטת קליפורניה בלוס אנג'לס 
 תלמידי דוקטורט:  M. Frederick Hawthorne, Fred Wudl 
 פרסים והוקרה:  מלגת גוגנהיים (1954)  פרס טולמן (1984)  פרס ארתור קופ (1974)  מדליית יובל המאה (1975)  מדליית גלן ת. סיבורג (1989)  פרס במדעים כימיים של האקדמיה הלאומית למדעים (1992)  פרס החברה האמריקנית לכימיה למחקר בכימיה אורגנית סינתטית (1965)  המדליה הלאומית למדעים (1993)  פרס נובל לכימיה (1987)  פרס וילארד גיבס (1985)  פרס רוג'ר אדמס בכימיה אורגנית (1985) 
 
דונלד ג'יימס קראם (באנגלית: Donald James Cram;‏ 22 באפריל 1919 - 17 ביוני 2001) היה כימאי אמריקאי, שבשנת 1987 זכה בפרס נובל לכימיה במשותף עם ז'ן-מארי להן וצ'ארלס פדרסן.
שנותיו המוקדמות

דונלד ג'. קראם נולד ב-22 באפריל 1919, בצ'סטר, ורמונט, ארצות הברית. הוריו, ויליאם וג'ואנה היו ממוצא סקוטי וגרמני, בהתאם, והיגרו מאונטריו שבקנדה לכפר צ'סטר לפני לידת בנם. שנתיים לאחר לידתו, המשפחה עברה לברטלבורו, ורמונט. המשפחה מנתה ארבעה ילדים - דונלד ושלוש אחיות; אביו היה קצין ולאחר מכן עורך דין, אך מת מדלקת ריאות לפני יום ההולדת הרביעי של דונלד.
קראם היה ילד חטטן וסקרן, וכבר בגיל ארבע וחצי היה מסוגל לקרוא ספרי ילדים. הרגל הקריאה הוטבע אצל הילדים על ידי אמם.
הוא הודה שהלימוד האמיתי שלו הגיע מחוץ לכיתה, "בעולם סגור של ספרים", מאת סופרים כמו דיקנס, קיפלינג, ושייקספיר.
דונלד למד בבית הספר התיכון וינווד שבניו יורק, שם למד כימיה וגאומטריה.
ב-1941 סיים את לימודיו ברולינס קולג' בפלורידה עם תואר ראשון בכימיה. ב-1942 קיבל תואר שני בכימיה אורגנית מאוניברסיטת נברסקה-לינקולן. בין 1942 ל-1945 עבד ככימאי מחקר בחברת מרק (Merck), ולאחר מכן המשיך ללימודי דוקטורט באוניברסיטת הרווארד, אותם סיים ב-1947. משם המשיך לעבודת פוסט-דוקטורט קצרה במכון הטכנולוגי של מסצ'וסטס, ולמשרת מרצה באוניברסיטת קליפורניה בלוס אנג'לס, שם פעל עד סוף חייו.
קריירה

בשנת 1948 התמנה קראם לפרופסור משנה באוניברסיטת קליפורניה בלוס אנג'לס, וקודם לפרופסור חבר ב-1951 ופרופסור מן המניין ב-1956.
בשנת 1987 ד"ר קראם זכה בפרס נובל יחד עם להן ופדרסן על "פיתוח ושימוש במולקולות בעלות אינטראקציה ספציפית מבנית עם סלקטיביות גבוהה". מדובר במולקולה המסוגלות ליצור קומפלקס עם יונים ומולקולות קטנות, באופן סלקטיבי. חתני הפרס היו חלוצים בתחום, וחקרו את תכונות הקומפלקסים שנוצרו, ואילו גורמים משפיעים על יכולת המולקולות "לזהות" אחת את השנייה וליצור קומפלקסים. מנגנון הזיהוי מתבסס על אופי הקשרים וגודל המולקולה, ודומה למנגנוני זיהוי במערכות ביולוגיות, כמו אנזימים.
בעבודה מאוחרת יותר, ד"ר קראם פיתח כלוב מולקולרי - מולקולות הכולאות לגמרי מולקולות קטנות. שימוש אחד לכלוב אלה הוא לייצב מולקולות הנוטות להתמוטט במהירות, וכך לאפשר לחקור את תכונותיהן.
קריירה > פרסים והוקרה

1987 - פרס נובל לכימיה
פרס נאס במדעי הכימיה
מדליית גלן ט. סיבורג, 1989
פרס ACS, דרום קליפורניה טולמן, 1984
פרס ACS Cope עבור הישג מכובד בכימיה אורגנית, 1974
פרס ACS ,שיקגו סעיף ווילארד גיבס, 1985
האקדמיה האמריקאית לאמנויות ולמדעים, 1967
פרס האגודה האמריקנית לכימיה לעבודה יצירתית בכימיה אורגנית סינתטית, 1965
האקדמיה הלאומית למדעים, 1961
חייו הפרטיים

קראם היה נשוי פעמים. אשתו הראשונה הייתה ג'ין טרנר שלה תואר שני בעבודה סוציאלית מאוניברסיטת קולומביה. אשתו השנייה, היא דוקטור ג'יין מקסוול, היא פרופסור לשעבר בכימיה. קראם בחר לא לגדל ילדים "מפני שאני אהיה אבא לא טוב או כימאי לא טוב".
הוא היה קורא נלהב והיה נהנה מספרות קלאסית ומודרנית. בזמנו הפנוי, הוא נהנה מספורט כמו גלישה, טניס וסקי. כמו כן, אהב לשיר שירי עם ולנגן בגיטרה.
קראם נפטר מסרטן ב-17 ביוני 2001, בגיל 82.
דני ויוויאן

דניאל "דני" ויוויאן מורנו (בספרדית: Daniel Vivian Moreno; נולד ב-5 ביולי 1999 בוויטוריה שבספרד) הוא כדורגלן ספרדי המשחק בעמדת הבלם בקבוצת אתלטיק בילבאו מלה ליגה ובנבחרת ספרד.